pantun : credit to Dunia Penyair
Monday, May 30, 2011
From Someone Who Cares
Friday, May 27, 2011
Allahuakbar!
CEO
Friday, May 20, 2011
Berpaling Dari JannahMu
Wednesday, May 18, 2011
Kenapa Google?
Tuesday, May 17, 2011
Zaman Sekolah
SMKA SHAMS, Seremban in memories
1996 - 1 Islah
1997 - 2 Islah
1998 - 3 Ikram
1999 - 4 Ikram
2000 - 5 Ikhlas
masuk yo SHAMS, uhaiii glemer lak rasa. sobab ee, ooo ni anak cikgu Aminah ek, ooo ni Amirah ek. aduhh, takdo privacy langsung! (alah, padahal goma bona ee orang kona kito..hihi) tapi masuk yo sekolah menongah ni, den dah tak berapo fokus nak blaja..apahal ntah..maybe sobab anak cikgu, bajet scorer la kan! kalau den fokus musti den dah masuk kelas sains, dah jadik doktor ko engineer kot sekarang. huhu. tapi den taknak cito zaman sekolah menongah ni, sodih! den menghampokan harapan ibu den. huhu.
Ibu den cikgu Geografi yang paling digilai kek skolah tu. (ado sesapo nak bangkang statement den ni tak? haha) Form 1 & Form 2, ibu tak ngaja den. tapi masuk yo Form 3, haha kono hadap la jawab eh. ibu den garang walaupon dengan den dlm kelas tu. pehtu goma na nyobut, Amirah, apa jawapan bagi blablabla? kek umah takdo lak ibu kasitau dio nak soal den dalam kelas..haha..ni namo ee nyayo anak sendiri nih. kalau den tak dapek jawab, berdiri ateh kusi la jawab eh. jangan memain, takdo diskriminasi do! haha.
pehtu, time PMR paper Geografi, ibu den sajo usha2 lalu topi den time exam. memandangkan namo den mulo ngan S, so takdo la den duk dalam exam hall, kono masuk kelas2 la. tu la padah ee namo hujung2..pehni den nak buh namo anak den sumo pangka A yo. biar dio duk dopan! haha.
nak jadik an cito, bilo bawak balik paper Geog yang den dah tando ABC tu, omak den rait time tu gak. sudah ee den dapek markah 78 yo. huhu. pehtu ibu cakap, tengok la graf Lembaga Peperiksaan time tu naik ko tidak, nasib2 dapek 75 ko ateh buleh A tapi bilo kuar result PMR, Geog den dapek B! kecewo ibu den, yo lah, omak sendiri ngaja tapi anak xdapek A. tu bongap anak namo eh tu. bukti eh, omak den skang Guru Cemerlang DG54. makno kato, memang den tak pakai otak sebijak-bijak ee time sekolah. haha.
naik form4 pulak, sobab result PMR den tak melayakkan den masuk aliran Sains kek situ, mako terpakso la masuk aliran Sastera. (tu ikut standard SHAMS lah yo, kalau sekolah biaso den dah buleh masuk Sains Tulen tau!) memandangkan den nak bokopit yo ngan ibu, den stay la kek skolah tu.
time dah masuk menengah atas ni den ada peristiwo hitam kelabu asap sket lah. kengkawan den tau la ni. tapi jangan korang reveal kek sini plak! nak kono hompuk? haha. tapi walaupun den ado peristiwo hitam kelabu asap tu, ibu den menten yo ngan den. takdo nak marah2 den. tu sobab den buek tak tau yo macam takdo papo jadik. hihi. ibu den totap bagi den duit bolanjo sampai RM5 satu hari, belanjo makan dari pagi sampai potang. nak apo diboli ontah! padahal kalau kek kantin ko koop ko, den selalu cakap kek acik tu,
nanti claim ngan cikgu Aminah ek? time kasih.
haha. bab-bab tu memang den bijak sikit la. so suko ati den nak makan apo, nak boli apo kek koop, sumo ditanggung 100% oleh omak den! kau ado? haha. tu yo yang den goma timo skolah SHAMS, yang lain biaso2 yo. ha ado laie satu, kalau lambek datang skolah den tak kono tahan, sobab eh omak den cikgu, salahkan cikgu tu la yang datang lambat. hihi. tapi kalau time balik memang poning palo, omak den tu goma na balik lambat. so dah abes sumo kengkawan den den babaikan, baru la den balik. namo pon anak cikgu kan. huhu.
apo-apo pun, sempono Hari Ibu & Hari Guru ni, den nak buek ucapan TIMO KASIH BOBANYAK kek ibu den yang tercinto, Pn Aminah binti Rahman. ibu, AILEBIU FOREVER!!
ni la ibu den, gambar beberapa jam sobolum gi mesojid nak nikah 050609 maghin.
bjn_Latn eng_Latn eng_Latn eng_Latn bos_Latn kor_Hang eng_Latn ind_Latn eng_Latn ind_Latn eng_Latn zsm_Latn eng_Latn azj_Latn azj_Latn taq_Latn taq_Latn zsm_Latn zsm_Latn min_Latn min_Latn min_Latn zsm_Latn min_Latn zsm_Latn min_Latn min_Latn zsm_Latn